**ЖАРҚЫН ЕЛДІҢ ШАМШЫРАҒЫ – ЖАС МАМАН**

**Павлодар облысы білім беру басқармасының «Білім беруді дамытудың инновациялық орталығының» әдіскері**

**Сулейменова Надира Туяковна**

Бала бойында білім нәрін себетін, адамгершілік дәнін егетін басты тұлға - ұстаз.  Абай атамыз «сен де бір кірпіш дүниеге, кетігін тап та, бар қалан» деп айтқандай әр оқушыға білім беріп, оған өмірлік бағыт сілтеп өмірге «кірпіш» болып қалануына зор үлес қосушы- мұғалім [1].

ХХІ ғасыр – бұл ақпараттық қоғам дәуірі, технологиялық мәдениет дәуірі. Жаңа технологияны меңгеру мұғалімнің интеллектуалдық, кәсіптік, адамгершілік, рухани, қалыптасуына әсерін тигізеді, әрі өзін - өзі дамытып, оқу - тәрбие үрдісін тиімді ұйымдастыруына көмектеседі. Қазіргі заман мұғалімі жаңа технологияны меңгеріп, қолданыста кең пайдалана білуі керек. Жаңа ғасыр мұғалімі шәкірт алдында терең білім, жан-жақты білікті тұлғасымен дараланып қадірленуі тиіс.

Жас ұрпақты тәрбиелеудегі мұғалімге жүктелген міндет жеңіл емес екенін сезініп те, түсініп те отырмыз. Білім беру, оқыту мен тәрбиелеу үздіксіз процесс. Қазіргі кезде білім берудегі мақсат жан – жақты білімді, өнер сүюге бейім, өзіндік ой - талғамы бар, қабілетті жеке тұлғаны қалыптастыру. Қазіргі заман мұғалімінен тек өз пәнінің терең білгірі ғана емес, тарихи  танымдық, педагогика – психологиялық сауаттылық, саяси экономикалық білімділік және ақпараттық сауаттылық талап етіледі.

Жаңашыл ұстаздың ең басты қасиеті инновациялық әдіс-тәсілдерді жетік меңгерумен қатар, оны орынды қызметінде қолдана білуі аса маңызды. Жалпы, білім бәсекесінде шек жоқ. Сондықтан да бала тәрбиелеудің, педагог болудың қиындығы мен жауапкершілігі артады. Ұстаз жаратылысынан өзіне айтылғанның бәрін жете түсінген, естіген және аңғарған нәтижелерінің бәрін жадында ұстайтын аңғарымпаз, қиын сәтте тың шешімдер таба алатын тұлға болуы тиіс [2].

Жас мамандардың кәсіби құзыреттілігін арттыруға жұмыс орнының және оқушылардың, заман ағымының әсері ерекше болып табылады.

Құзыреттілік дегеніміз жеке тұлғаның теориялық білімін оқу процессінің барысында практикалық тәжірбиесімен ұштастыра отыра, жаңа жұмыс орнында білім беруге даярлығы мен қабілеті. Ол жансыз жаттанды білім түрінде емес жеке тұлғаның танымға, ойлауға қатысын және әрекетке, белгілі мәселелерді ұсынып, шешім жасауға, оның барысы мен нәтижелерін талдауға, ұдайы түрде ұтымды түзетулер енгізіп отыруға деген икемділігінің белсенділігінен көрінеді.

Мұғалім қоғам талабына сай өзін-өзі үздіксіз тәрбиелеп отыратын, ортамен, адамдармен, балалармен, қарым-қатынасқа тез түсе алатын, ұйымдастырушылық қабілеті жоғары, тәжірибесі мол, т.б. қасиеттерді жинақтағанда ғана оның бойынан кәсіби құзыреттілігі анық байқалып тұрады.

Кәсіби құзыреттіліктің негізі оқу орнында теориялық және практикалық дайындық барысында қаланады. Осы үрдісте педагогикалық практика үлкен рөл атқарады. Ал практика нәтижесі студенттің кәсіби қызметке дайындығын көрсетеді. Ол педагогикалық оқу орнындағы оқу-тәрбие үрдісінің басты бір бөлігі болып табылады да, болашақ мұғалімдердің теориялық дайындығы мен практикалық іс-әрекетін біріктіруін қамтамасыз етеді.

Құзыреттілікті қалыптастыру – білім беру саласының өзекті мәселесі. Күн сайын адамға көптеген ақпарат тасқыны келеді. Ал оқу мазмұны мен оқыту әдістері ескі сарында қалып қоюда. Сондықтан білім берудегі әлеуметтік қажеттілік пен ол қажеттілікті қанағаттандырудың арасындағы қарама –қайшылық білім беру саласының дағдарысына әкеліп соғуда. Сол себепті мектеп мұғалімдерінің әдістемелік шығармашылығын дамытуды педагог-мамандардың біліктілігін жетілдіру жүйесінде ұйымдастыруды олардың кәсіби құзіреттілігі кезінде жүзеге асыру қажеттігі туындайды.

Құзіреттілік тәсіл идеясы – «қоғамға қандай, жеке тұлғаға қандай білім қажет және ол қоғамның қандай қажетін өтей алады» деген сұраққа жауап береді. Мұғалімнің құзыреттілігін қалыптастыру – бүгінгі білім беру саласының өзекті мәселелерінің бірі. Құзырлылық тәсіл, білім сапасын арттыруды дәстүрлі тәсіл мен білім мазмұнын ұлғайту арқылы шешудің арасындағы қарама-қайшылықтан туындаған дағдарыстан шығудың бір жолы деп қарастыруға болады. Бұл тәсіл білім берудің нәтижесіне басты орын береді. Оның сапасы алған білімнің көптігінен емес, сол білімді қолдана білумен маңызды.

Білім беру саласын ізгілендірудің басты бағыттарының бірі - белсенді оқыту түрлері мен әдістерін жетілдіру. Ескі мазмұнды ығыстыра отырып, елімізде білім берудің ұлттық үлгісі қалыптасуда. Әлемнің оқыту технологиялары жоғары дамыған елдерінің (Жапония, Германия, Голландия) тәжірибесіне назар аударсақ, түпкі мақсаты-баланы жеке тұлға ретінде қалыптастыру, яғни, бірінші орында баланың білім, білігі мен дағдысы емес, жеке тұлғаның білім алу арқылы дамуын қояды. Осы мақсатқа орай, бүгінгі педагогика ғылымында жаңа оқыту технологиялары: дидактикалық біліктерді шоғырландыру, ізгілікті-тұлғалық бағдарламалар, дамыта оқыту, мәселелік, тірек сигналдары арқылы, деңгейлеп саралап оқыту, өздігінен ізденіп даму, оқытудың компьютерлік, модульдік технологияларды ғылыми тұрғыда дәлелдеп, баламен бірге жұмыс жүргізіп жүзеге асырушы мұғалім.

Жас маманның кәсіби педагогикалық құзыреттілігін арттыруда келесі іс – шаралардың тигісер әсері мол деп ойлаймын:

1. Мектеп әкімшілігі және жас маманның тәлімгері жас педагогтың  жұмысқа орналасуынан бастап оның мектеп ұжымымен, оқушылармен адаптациясын қадағалау қажет. Бейімделу жас маманның өміріндегі елеулі орындарға ие болып отыр. Себебі, педагог қоршаған ортамен тікелей қарым – қатынаста болуға тиіс. Әр жеке тұлға жаңа қоғамға қосулыдың және оның қабылдауына байланысты  өзінің жеке қабілеттерін анық көрсете алады.
2. Жас маманның кәсіби қабілетін анықтау үшін және оны жетілдіріп, арттыру үшін, жыл бойына «Өзін – өзі жетілдіру» жоспарын құрастыру қажет. Алға қойылған мақсаттарға жету және қиыншылықтарды бағындыру арқылы жас педагогтің бойындағы теориялық түрдегі қабілетті артып, практикалық түрде тәжірбиесі асады. Өзін – өзі жетілдірудің негізгі мақсаты:

a)      оқу мен тәрбие әдістерін, педагогикалық және психологиялық білімдерін кеңейту;

b)      өз пәнінің саласы бойынша терең білім алу;

c)      озық педагогикалық тәжірбиелер мен педагогикалық білім ғылым жетістіктерін меңгеру.

1. Коучинг сабақтардың жиілігі. Коучпен жұмыс істеуде белгілі бір мақсатқа және туындаған мәселенің шешімін табудың оңай екені аңғарылады. Коучинг сабақтардың тиімділігі, адамды жауапкершілікке тәрбиелейді, уақытты тиімді етіп қолдануға үйретеді, адамды өзінің шын арман – мақсаттарымен түйістіреді.
2. Семинар және ашық сабақтардың пайдасы. Ашық немесе семинар сабақ өткізуде жас педагог өз қабілетін көрсету үшін және кемшілігін дұрыстау үшін мамандардың тарапынан көз қарастарын біле алады. Тәрбие және оқу жұмысының неғүрлым тиімді амалдарын көрсету және тарату арқылы білікті мамандардың кеңес алу және жіберілген қателер бойынша ары қарай жұмыс жасау педагогтың кәсіби құзыреттілігін арттыруға бірден  - бір ықпалын тигізеді.

Жас маманның кәсіби қабілетіне және құзыреттілігіне байланысты жаңашыл ұстаз дағдыланады. Ал жаңашыл ұстаз – ол заман талабы. Заман талабының негізгі мақсаты: еліміздің көркендеп, беделді елдермен терезесін теңестіру. Бұл мақсаттың жүзеге асып, өз жемісін көру үшін біз жастар аянбай еңбек ету қажет. Себебі жастар – Қазақстанның болашағы.

**Қолданылған әдебиеттер тізімі**

1. https://www.zharar.com/kz/olen/1221-kunanbaev.html
2. https://surak.baribar.kz/574699/